РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 21

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

22 юни 2016 г.
/сряда-12,00 часа/

	Днес, 22 юни 2016 г. (сряда), 12,00 часа се проведе заседание на Комисия „Съдебна карта, натовареност и съдебна статистика”  към ВСС, в състав:

			ПРЕДСЕДАТЕЛ:	КАЛИН КАЛПАКЧИЕВ

				ЧЛЕНОВЕ:	ГАЛИНА КАРАГЬОЗОВА
							КАМЕН ИВАНОВ
							МАРИЯ КУЗМАНОВА-отсъства						  	СОНЯ НАЙДЕНОВА

	Присъстват от администрацията на ВСС експертни сътрудници към комисията: 
	Красимира Василева - началник отдел „ЮОДКВСС”, Румен Митев – началник отдел „САОД”,  Галина Хаджиева и Емилия Петкова – експерти в отдел „САОД”, д-я ИТСС”.

След разисквания по предварително обявения дневен ред и допълнително постъпили материали

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

Включва към дневния ред за днешното заседание следните допълнителни точки:
-  Анализ на натовареността на пограничните районни съдилища – гр. Свиленград, гр. Петрич, гр. Малко Търново, гр. Елхово, гр. Царево и гр. Средец, като точка 15 от дневния ред;
-  Писмо изх. № 16342/17.06.2016 г. от председателя на Районен съд-гр. Пловдив. /вх.№ 11-04-259/21.06.2016 г./, като точка 16 от дневния ред.

ПО ДНЕВНИЯ РЕД:

	1. ОТНОСНО: Организационни въпроси за дейността на Комисията във връзка с Правилата за работа на Съдийската колегия на ВСС.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	1.1. Възлага на Калин Калпакчиев да продължи да изпълнява функциите на председател на комисията до избирането на нов председател и разпределяне на членовете на комисията по функционални  ресори.
	1.2. Редовните заседания на комисията да се провеждат всяка сряда от 11.00 часа, а при необходимост и в друг ден и час.
	1.3. Възлага на правния експертен сътрудник към комисията Красимира Василева - началник на отдел „ЮОДКВСС”, дирекция "Правна", за следващото заседание на комисията да подготви проект на Вътрешни правила за организация на дейността на комисията.

	2. ОТНОСНО: Молби от магистрати за преназначаване по реда на чл. 194 ЗСВ /вх.№ 11-06-853/10.06.2016г.; вх.№ 11-06-854/10.06.2016 г.; вх.№ 11-07-1407/10.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	2.1. Дава съгласие за откриване на процедура по реда на чл. 194 ЗСВ за преместване на две длъжности за съдия от Окръжен съд - гр. Търговище в Окръжен съд - гр. Варна
Мотиви: Окръжен съд-гр. Търговище е с най-ниска натовареност за 2015 г. не само в апелативен район Варна, но и в страната, поради което е налице основание за намаляване на щата. В апелативния район има и други съдилища  със сравнително ниска натовареност, като ОС Силистра и ОС Добрич, но ОС Търговище в последните години се очертава като един от най-ниско натоварените окръжни съдилища.
2.2. За следващото заседание на комисията – 29.06.2016 г. /сряда/ от 11,00 часа, да бъде поканен г-н Калоян Топалов – председател на Софийски градски съд, за обсъждане на възможностите за откриване на процедури за прилагане на чл. 194 ЗСВ в СГС.
2.3. По отношение на молбата за преместване по реда на чл. 194 ЗСВ от РС-гр. Шумен в Софийски районен съд, комисията ще изрази становище след окончателно решение по точка 3 от днешния дневен ред.
2.4. Изпраща решението на Комисията по предложенията и атестирането на Висшия съдебен съвет, за сведение.

	3. ОТНОСНО: Доклад от г-жа Соня Найденова и г-н Камен Иванов относно възможността за приложение на чл. 194 ЗСВ в районните съдилища /съгласно решение на КАОСНОСВ по протокол № 19/07.06.2016 г./
Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	3.1. Приема Доклад от г-жа Соня Найденова и г-н Камен Иванов относно възможността за приложение на чл. 194 ЗСВ в районните съдилища /съгласно решение на КАОСНОСВ по протокол № 19/07.06.2016 г.
	3.2. Изразява положително становище, че натовареността на РС Смолян, РС Шумен и РС Плевен позволява длъжности за съдия от тях да бъдат насочени към СРС по реда на чл. 194 ЗСВ, след провеждане на обсъждане с председателя на СРС.
3.3. За следващото заседание на комисията – 29.06.2016 г. /сряда/ от 11,00 часа, да бъде поканен г-н Методи Лалов – председател на Софийски районен съд, за обсъждане на възможностите за откриване на процедури за прилагане на чл. 194 ЗСВ в СРС.
	3.4. Възлага на отдел „САОД”, дирекция "ИТСС" на ВСС за следващото заседание на комисията да подготви справка за натовареността и постъплението на делата в РС-гр. Гълъбово, РС гр.-Първомай и РС гр.-Средец за последните три години.
	3.5. Предлага на Комисията по предложенията и атестирането на ВСС да предложи на Съдийската колегия на Висшия съдебен съвет да приеме следното решение: 
										        ПРОЕКТ

СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ
Р Е Ш И :

Предлага на Пленума на Висшия съдебен съвет да обсъди и приеме следното принципно решение:

ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

	1. Процедурите по реда на чл. 194 ЗСВ да се провеждат еднократно за текущата година, през месец май, след приемане на годишния Анализ за натовареността на съдилищата и прецизиране на възможностите за преместване в равен по степен орган на съдебната власт и по възможност в същия апелативен район. Процедурите по чл. 194 ЗСВ следва да се провеждат по единни критерии за цялата страна.
2. Конкурсите за свободните длъжности за съответните нива да се обявяват след провеждането на процедурите по чл. 194 ЗСВ.
3. По изключение за настоящата 2016 г. да се открие еднократно процедура по реда на чл. 194 ЗСВ за преместване на длъжности за съдия от всички районни съдилища с натовареност под 35 дела по щат спрямо делата за разглеждане месечно на един съдия, към по-високо натоварени съдилища в същия апелативен район или към такива в друг апелативен район, включително и в СРС.

МОТИВИ: Процедурата по чл. 194 от Закона за съдебната власт (ЗСВ) е отклонение от общата норма на чл. 189, ал. 3 от ЗСВ, която предвижда като правило заемане на същата длъжност в друг равен по степен или в по-висок по степен орган на съдебната власт, да става след конкурс. Друго отклонение от конкурсното начало е изборът на заместник-административен ръководител от друг орган на съдебната власт. 
Разпоредбата на чл. 194 от ЗСВ допуска, по изключение, в случаите на закриване на съдилища, прокуратури и следствени органи или при намаляване числеността на длъжностите в тях, ВСС да разкрива съответните длъжности в друг равен по степен орган на съдебната власт, по възможност в същия апелативен район. Реализирането на тази процедура, успоредно с регулиране на натовареността на органите на съдебната власт чрез заемане на свободните длъжности чрез конкурс,  следва да се приема като изключение, и прилага стриктно съобразно закона, и приетите от ВСС нарочни Правила за преместване по реда на чл. 194 от ЗСВ (решение на Висшия съдебен съвет по Протокол №4 от 31.01.2013 г.). Практиката на ВСС по чл.194 от ЗСВ в предходните мандати, беше обект на критики и обвинения в субективизъм и именно наложи регулиране на процеса с нарочни Правила за преместване по чл.194 от ЗСВ. 
Инициативата за промяна на броя на съдилищата или на съдиите принадлежи на ВСС - при закриване на съдилища или намаляване на числеността в него, или на административния ръководител - при намаляване на числеността в съда, съгласно чл.30, ал.1, т.2 и т.3 от ЗСВ, като становището на адм. ръководител е необходим елемент и при двете хипотези на инициативата. Намаляването броя на съдиите може да е свързано със закриване на свободни, незаети длъжности, или с вече заети длъжности за съдия, второто изискващо преместване на съдията на същата длъжност в равен по степен съд като гаранция за запазване на статута му по чл.165, ал.3 от ЗСВ. Процедурата по чл.194 от ЗСВ третира именно случаите на заети длъжности за съдии, прокурори, следователи в органите на съдебната власт.   
Условие за откриване на процедурата по чл. 194 ЗСВ е да се анализира необходимостта от намаляване на щатната численост в определен съд. 
Преценката за необходимостта от намаляване на числеността на длъжностите в съдилищата се предпоставя като първа стъпка, от анализ на натовареността съгласно чл.30, ал.1, т.3 от ЗСВ, извършен от специализираната комисия във ВСС - Комисия по анализ и отчитане степента на натовареност на органите на съдебната власт,  съобразно правомощията й по чл.22 от Правилника за дейността и организацията на СС и неговата администрация, със съгласувано предложение на Комисията по предложенията и атестирането на съдии, прокурори и следователи до ВСС за решение за броя на съдиите в определен съд (съобразно правомощията на последната по чл. 38, ал. 1, т.1 от ЗСВ). 
При положително становище за намаляване на броя на длъжностите на съдиите в определен районен съд, втората стъпка е преценката в кой друг, равен по степен съд, да се разкрие тази длъжност. Както  чл.194 от ЗСВ, така и приетите от ВСС Правила за преместване по чл.194 от ЗСВ (Правилата), определят поредността и критерия за преценка : по възможност в същия апелативен район (чл.194 от ЗСВ) и към орган с висока или свръхвисока степен на натовареност. При липсата на така натоварен орган в същия апелативен район, Правилата изискват поредността на същ по степен съд в другите апелативни райони да съобразява и териториалната близост до седалището на съда с намалена численост на съдии, т.е. да се разкрива съкратената длъжност във възможно най-близкия по разстояние съд в друг апелативен район.
Третата стъпка от предпоставките за внасяне на предложение до Пленума на ВСС за намаляване броя на длъжностите за съдии в определен съд и преназначаване без конкурс по реда на чл.194 от ЗСВ, е становището на съдиите, работещи в съда, чиято численост се намалява (чл.5 от Правилата).
Последваща, четвърта стъпка, разписана в чл.2 и чл.6 от Правилата, е вземане на мотивирано решение на ВСС за намаляване на числеността на съдиите в един районен съд, и съответното увеличаване числеността на съдиите в друг районен съд, което да е свързано с преназначаване на съдия/ии от първия съд във втория по реда на чл.194 от ЗСВ, без конкурс. 
Едва след решение на ВСС като колективен орган, следва да се осъществят другите стъпки по Правилата, предвидени в чл.7 и чл.8, като се обяви решението на работещите съдии в органа, чиято численост се намалява, подаване на заявления от тях за преместване и разрешаването на възможно конкуренция между кандидатите за преместване. 

	4. ОТНОСНО: Организационни въпроси за установяване на постоянно действащ процедурен механизъм, по който да бъдат инициирани и извършвани промени в Правила за отчитане на натовареността на съдиите и в номенклатурата със статистическите кодове по различните видове дела.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	4.1. Да бъдат сформирани към комисията постоянни работни групи по отделните материи дела, в които да участват съдии, разпределящи дела в съдилищата, със следните задачи:
- осъществяване на мониторинг за приложението на Правилата за оценка на натовареността на съдиите, влезли в действие считано от 01.04.2016 г. /Правилата/;
- при необходимост предлагане на промени в Правилата и в приложенията към тях, както и в Номенклатурата на статистическите кодове;
- запознаване с всички постъпили до момента становища и предложения от съдилищата във връзка с приложението на Правилата.
	4.2. Възлага на председателя на комисията на следващото заседание на комисията да предложи проект на състав на работните групи, както и правила за работата им.

	5. ОТНОСНО: Извлечение от протокол № 3/13.06.2016 г. от заседание на Комисия „Професионална етика и превенция на корупцията” към Съдийската колегия на ВСС.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	5.1. Възлага на Емилия Петкова - експертен сътрудник към комисията, да подготви информацията, искана от Комисията по професионална етика и превенция на корупцията.

	6. ОТНОСНО: Писмо изх. № 04-01-31/08.06.2016 г. от Екатерина Захариева - министър на правосъдието, с искане за представяне на информация по Механизма за сътрудничество и оценка (МСО) за периода април-юни 2016 г. /вх.№ 04-00-123/09.06.2016 г./.
Приложение: План за действие за изпълнение на препоръките от Доклада на Европейската комисия от януари 2016 г.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

1. В отговор на искането от министъра на правосъдието да бъде подадена следната информация за периода април - юни 2016 г.:

Мярка 14. Оптимизиране щатната численост в органите на съдебната власт чрез съкращаване и разкриване на длъжности, в това число и в съдебната администрация.
Постоянен срок
Мярката е в изпълнение.
Осъществява се постоянен мониторинг на натовареността и периодично се правят предложения за закриване/разкриване или за преместване на съдийски длъжности от по-ниско натоварени съдилища в по-високо натоварени съдилища. 

Мярка 15. Изготвяне на предложение за промяна в нормативната уредба с цел по-равномерно разпределение на делата между всички органи на съдебната власт.
Постоянен срок
Мярката е в изпълнение.
На 27.04.2016 г. e проведена дискусионна кръгла маса на тема „Промяна в правилата за местната подсъдност на делата, като средство за постигане на равномерна натовареност на районните съдилища в България. Районният съд и местната общност”. Предстои изготвяне на предложения за промени в ГПК, АПК и ЗАНН, позволяващи равномерно разпределение на гражданските дела и административно-наказателните дела между районните съдилища в страната.

Мярка 16. Създаване на модел за оптимизиране на съдебната карта на районните съдилища и прокуратури
Срок - декември 2016 г.
Мярката е в изпълнение.
В рамките на дискусионна кръгла маса, проведена на 27.04.2016 г. е представена традицията на помирителните съдилища в България в периода 1879-1944 г., обсъдени са ролята и значението на районния съд в местните общности.
До Управляващия орган на Оперативна програма "Добро управление" ВСС, като бенефициент, е подал проектно предложение с вх.рег. № BG05SFOP001-3.001-0001 и се очаква одобрение за директно предоставяне на безвъзмездна финансова помощ по Оперативна програма „Добро управление”, Приоритетна ос № 3 „Прозрачна и ефективна съдебна система” за изпълнение на проект „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“. ВСС е утвърдил Управленски екип за изпълнение на проекта. В резултат на изпълнение на една от дейностите по проекта ще бъде избран модел за оптимизация на съдебната карта на ниво районни съдилища и прокуратури.

Мярка 17. Разработване на единна информационна и деловодна система на съдилищата.
Срок - декември 2017 г.
Мярката е в изпълнение.
До Управляващия орган на Оперативна програма "Добро управление" ВСС, като бенефициент, е подал проектно предложение с вх.рег. № BG05SFOP001-3.001-0001 и се очаква одобрение за директно предоставяне на безвъзмездна финансова помощ по Оперативна програма „Добро управление”, Приоритетна ос № 3 „Прозрачна и ефективна съдебна система” за изпълнение на проект „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“. ВСС е утвърдил Управленски екип за изпълнение на проекта. Една от дейностите, предвидени в проекта, е разработване и реализиране на единна информационна система за съдилищата.

Мярка 18. Създаване на специализирана информационна система за мониторинг и анализ (СИСМА).
Срок - декември 2016 г.
Мярката е в изпълнение.
До Управляващия орган на Оперативна програма "Добро управление" ВСС, като бенефициент, е подал проектно предложение с вх.рег. № BG05SFOP001-3.001-0001 и се очаква одобрение за директно предоставяне на безвъзмездна финансова помощ по Оперативна програма „Добро управление”, Приоритетна ос № 3 „Прозрачна и ефективна съдебна система” за изпълнение на проект „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“. ВСС е утвърдил Управленски екип за изпълнение на проекта. Една от дейностите, предвидени в проекта, е разработване и реализиране на СИСМА.

Мярка 19. Разработване на Пътна карта за реформа на териториалната структура на останалите съдилища.
Срок - декември 2016 г.
Мярката е в изпълнение.
В резултат на изпълнение на една от дейностите, предвидени в цитирания по-горе проект по ОПДУ ще бъде изготвена пътна карта за реорганизация на съдебните структури на окръжно, административно и апелативно ниво.

Мярка 20. Постоянен мониторинг на приложението на правилата за оценка натовареността на съдиите и прокурорите и извършване на анализ на резултатите на полугодие и на годишна база.
Срок: юни 2016 г.(натовареността на прокурори); декември 2016 г. (натовареността на прокурори и на съдии)
Мярката е в изпълнение.
На 01.04.2016 г. влязоха в действие Правила за оценка на натовареността на съдилищата и стартира действието на Система за отчитане на натовареността на съдилищата, интегрирана към централизираната система за случайно разпределение на делата. Обсъждат се всички постъпили становища във връзка с действието на системата. Създаден е постоянно действащ процедурен механизъм за мониторинг на прилагането на Правилата и при необходимост иницииране на предложения за тяхната промяна. Първата годишна справка за натовареността на съдиите по Правилата ще бъде изготвена след 1.04.2017 г.
2. Изпраща решението на Дирекция "Международна дейност" за включване в обобщената информация.

	7. ОТНОСНО: Писмо изх.№ АД-13-479/16.06.2016 г. от председателя на Апелативен съд-гр. Бургас. /вх.№ 11-04-259/16.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	7.1. Изпраща писмен отговор до председателя на Апелативен съд-гр. Бургас, съгласно направените уточнения в заседанието.

	8. ОТНОСНО: Извлечение от протокол № 22/15.06.2016 г., т.6 от заседание на Комисия „Професионална квалификация, информационни технологии и статистика”, към ВСС.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	8.1. Приема за сведение извлечение от протокол № 22/15.06.2016 г., т.6 от заседание на Комисия „Професионална квалификация, информационни технологии и статистика” към ВСС.
	8.2. Изпраща писмен отговор до председателя на Административен съд-гр. Велико Търново във връзка с поставените въпроси, съгласно направените уточнения в заседанието.

	9. ОТНОСНО: Писмо изх.№ 302/110.06.2016 г. от председателя на Районен съд-гр. Чепеларе. /вх.№ 11-07.1429/15.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	9.1. Приема за сведение писмо изх.№ 302/110.06.2016 г. от председателя на Районен съд-гр. Чепеларе. /вх.№ 11-07.1429/15.06.2016 г./
	9.2. Изпраща писмото по т. 9.1. на фокус-групите по граждански  и търговски, и наказателни дела, с оглед съобразяване на предложенията на председателите на съдилищата при евентуални промени на Правилата за оценка на натовареността на съдиите.

	10. ОТНОСНО: Писмо изх.№ ИП-03-05/06.06.2016 г. от председателя на Апелативен съд - гр. Варна /вх.№ 91-00-028/09.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	10.1. Приема за сведение писмо изх.№ ИП-03-05/06.06.2016 г. от председателя на Апелативен съд-гр. Варна /вх.№ 91-00-028/09.06.2016 г./
	10.2. Изпраща писмен отговор на председателя на Апелативен съд - гр. Варна във връзка с поставените въпроси, съгласно направените уточнения в заседанието.

	11. ОТНОСНО: Писмо изх.№ 884/17.06.2016 г. от председателя на Районен съд-гр. Нови пазар./вх.№ 11-04-259/17.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	11.1. Приема за сведение писмо изх.№ 884/17.06.2016 г. от председателя на Районен съд-гр. Нови пазар./вх.№ 11-04-259/17.06.2016 г./, доколкото въпросът е уточнен в телефонен разговор от началника на отдел "САОД", дирекция "ИТСС" на ВСС с подателя на писмото.

	12. ОТНОСНО: Писмо изх.№ АД-13-475/15.06.2016 г. от председателя на Апелативен съд-гр. Бургас /вх.№ 11-04-280/20.06.2016 г./

	Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	12.1. Приема за сведение писмо изх.№ АД-13-475/15.06.2016 г. от председателя на Апелативен съд - гр. Бургас /вх.№ 11-04-280/20.06.2016 г./.
	12.2. Изпраща писмен отговор на председателя на Апелативен съд-гр. Бургас във връзка с поставените въпроси, съгласно направените уточнения в заседанието.

	13. ОТНОСНО: Писмо изх. № 5218/16.06.2016 г. от председателя на Софийски апелативен съд /вх.№ 11-04-290/20.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	13.1. Приема за сведение писмо изх. № 5218/16.06.2016 г. от председателя на Софийски апелативен съд /вх.№ 11-04-290/20.06.2016 г./
	13.2. Изпраща писмен отговор до председателя на Софийски окръжен съд във връзка с поставените въпроси, съгласно направените уточнения в заседанието.

	14. ОТНОСНО: Писмо изх.№ 1127/20.06.2016 г. от председателя на Софийски окръжен съд /вх.№11-06-887/20.06.2016 г./

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

	14.1. Приема за сведение писмо изх.№ 1127/20.06.2016 г. от председателя на Софийски окръжен съд /вх.№11-06-887/20.06.2016 г./
	14.2. Изпраща писмен отговор до председателя на Софийски окръжен съд във връзка с поставените въпроси, съгласно направените уточнения в заседанието.

	15. ОТНОСНО: Анализ на натовареността на пограничните районни съдилища – гр. Свиленград, гр. Петрич, гр. Малко Търново, гр. Елхово, гр. Царево и гр. Средец.

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

15.1. Възлага на експертните сътрудници от отдел „САОД” на ВСС, за следващото заседание на комисията да изготвят справка за делата, образувани във връзка с бежанците за последните три години, по данни от статистическите отчети, както и от 01.01.2016 г. до момента по месеци, за следните съдилищата в пограничните райони – РС – гр. Свиленград, РС-гр. Петрич, РС-гр. Малко Търново, РС-гр. Елхово, РС-гр. Царево и РС-гр. Средец.

16. ОТНОСНО: Писмо изх. № 16342/17.06.2016 г. от председателя на Районен съд-гр. Пловдив. /вх.№ 11-04-259/21.06.2016 г./
Писмото е изпратено по повод предоставения от разработчика на СИНС шаблонен файл, в който съдилищата могат да попълнят невъведените в системата висящи към 01.04.2016 г. дела, което ще даде възможност тези дела да бъдат автоматизирано въведени в СИНС с коректни данни. С писмото си председателят на РС Пловдив информира комисията, че всички новообразувани дела от 01.01.2016 г. към настоящия момент са въведени в СИНС. В комисията освен това писмо са постъпили писма и от други съдилища с идентично съдържание, от които е видно, че в СИНС са въвеждани включително дела, които са приключени на дати, преди 01.04.2015 г.
Предвид обстоятелството, че Правилата за оценка на натовареността на съдилищата са в сила от 01.04.2016 г., което изрично е записано в § 1 от ПЗР на Правилата, както и това, че първата годишна справка за натовареността на съдиите по правилата ще бъде изготвена след 01.04.2017 г. до 31.05.2017 г., което също изрично е записано в § 8 ПЗР на Правилата, то натовареността, генерирана от дела, които са приключени преди влизането в сила на Правилата, независимо кога са образувани, няма да бъде отразена в първата годишна справка.
По изложените съображения и предвид техническата възможност за филтриране на въведените дела в СИНС,

Комисия "Съдебна карта, натовареност
и съдебна статистика" към Съдийската колегия
на Висшия съдебен съвет
Р Е Ш И :

16.1 Приема за сведение писмо изх. № 16342/17.06.2016 г. от председателя на Районен съд-гр. Пловдив. /вх.№ 11-04-259/21.06.2016 г./
16.2. Да бъде уведомен разработчикът на СИНС след окончателното въвеждане на висящите към 01.04.2016 г. дела в системата да бъде извършено филтриране и в натовареността да бъдат генерирани коефициентите за тежест на делата, които са били неприключени на 01.04.2016 г., независимо кога са образувани преди това, както и всички новообразувани от 01.04.2016 г. нататък.
16.3. Изпраща решението на разработчика на СИНС за сведение и изпълнение.

						ПРЕДСЕДАТЕЛ НА
						КОМИСИЯТА: 

								КАЛИН КАЛПАКЧИЕВ

Съгласували:
Красимира Василева:.................................
Началник о-л „ЮОДКВСС”, д-я „Правна”
Румен Митев:.................................
Началник о-л „САОД”, д-я „ИТСС”
Емилия Петкова: ......................................
гл. експерт в отдел „АОД”, д-я „ИТСС”
Галина Хаджиева:.......................................
ст. експерт в о-л „САОД”, д-я „ИТСС”
Изготвил:
Мина Стоева: ............................................
сътрудник на КАОСНОСВ, АВСС